WHA Group ร่วมงาน “Opportunity Day”
WHA Group ร่วมงาน "Opportunity Day" โชว์กำไร Q2 สูงสุดเป็นประวัติการณ์ ณ อาคารตลาดหลักทรัพย์แห่งประเทศไทย
1 ก.ย. 2560

WHA Group นำทีมโดยนางสาวจรีพร จารุกรสกุล (ขวา) ประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA พร้อมด้วย นายอรรถวิทย์ เฉลิมทรัพยากร (ซ้าย) ประธานเจ้าหน้าที่ฝ่ายการเงิน สร้างความเชื่อมั่นให้แก่นักลงทุนโดยการนำเสนอข้อมูลบริษัทฯ ประจำไตรมาส 2/60
โดยเพียงไตรมาสเดียว บริษัทฯ มีการรับรู้รายได้จากการโอนที่ดินในนิคมอุตสาหกรรม รวมถึงมีส่วนแบ่งกำไรจากธุรกิจพลังงานเพิ่มขึ้นจากการรับรู้กำไรเพิ่มเติมจากโรงไฟฟ้า SPP อีก 2 แห่ง ทำให้มีผลกำไรไตรมาส 2 สูงถึง 191% และมั่นใจว่ารายได้ในปีนี้จะเติบโตได้ตามเป้าที่วางไว้ 13,000 ล้านบาท ภายใน “งานบริษัทจดทะเบียนพบผู้ลงทุน” (Opportunity Day) ณ อาคารตลาดหลักทรัพย์แห่งประเทศไทย